Document ID: 32007R1040

KOMISJONI MÄÄRUS (EÜ) nr 1040/2007,
10. september 2007,
millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse „Melon du Quercy” (KGT) spetsifikaadis
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 9 lõike 2 teist lauset,
ning arvestades järgmist:
(1)
Määruse (EÜ) nr 510/2006 artikli 9 lõike 1 esimese lõigu kohaselt ja vastavalt kõnealuse määruse artikli 17 lõikele 2 tutvus komisjon Prantsusmaa taotlusega kiita heaks komisjoni määrusega (EÜ) nr 1165/2004 (2) registreeritud kaitstud geograafilise tähise „Melon du Quercy” spetsifikaadi muudatus.
(2)
Taotluse eesmärk on viia spetsifikaati sisse muudatused seoses „Melon du Quercy” geograafilisse piirkonda kuuluvate omavalitsusüksuste nimedega, kuna asjaomaste kantonite ja kommuunide kaardi ümberkirjutamisel jäid viis omavalitsusüksust ekslikult loetelust välja.
(3)
Komisjon vaatles kõnealust muudatust ja järeldas, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetluskorda järgimata,
ON VASTU VÕTNUD KÄESOLEVA MÄÄRUSE:
Artikkel 1
Kaitstud geograafilise tähise „Melon du Quercy” spetsifikaati muudetakse kookõlas käesoleva määruse I lisaga.
Artikkel 2
Kokkuvõtlik ülevaade spetsifikaadi üksikasjadest on esitatud käesoleva määruse II lisas.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. september 2007

Labels: 3
18
17
6